ઘાટકોપર ઈસ્ટ-વેસ્ટના જાગરૂક નાગરિકોની બનેલી આ સંસ્થાના સભ્યો રોજ સવાર-સાંજ ઘાટકોપરની ફુટપાથો પરથી ફેરિયાઓ અને ફૂડ-સ્ટૉલોને હટાવવા માટે અથાક પ્રયત્નો કરી રહ્યા છે. ફુટપાથ રાહદારીઓ માટે છે અને એના પર ચાલવાનો તેમનો હક છે. કોઈ જ વ્યક્તિ તેનાં પ્રાઇવેટ કામો માટે ફુટપાથ રોકીને રાહદારીઓ માટે અવરોધક બની શકે નહીં. આથી જ સંસ્થાના સભ્યો બે મહિનાથી ફેરિયાઓ અને ફૂડ-સ્ટૉલોને શિસ્તબદ્ધ થવા અનુરોધ કરી રહ્યા છે; પરંતુ અમુક રાજનેતાઓ, રાજકીય પક્ષો અને BMCના ભ્રષ્ટ અધિકારીઓને કારણે આ નાગરિકોના શાંતિપૂર્ણ અનુરોધ સામે ફેરિયાઓ અને ફૂડ-સ્ટૉલવાળાઓ આંખ આડા કાન કરી રહ્યા છે.